**"Belkanto" musiqa madaniyatini rivojlantirish xayriya fondi** madaniy loyihalarni qoʻllab-quvvatlovchi, mumtoz musiqa konsertlari, festivallari va opera spektakllarini tashkil etuvchi jamoat tashkilotidir. Organ musiqasiga ixtisoslashgan; oyiga 50-60 ga yaqin konsert beradi, 5 mingga yaqin musiqachi va boshqa janrdagi sanʼatkorlar, shuningdek, Moskvaning 50 ga yaqin konsert maydonlari fond bilan hamkorlik qiladi.

Fond yosh musiqachilar va sanʼatkorlarni qoʻllab-quvvatlaydi, nogironlar, mehribonlik uylari, ijtimoiy himoyalanmagan va kam taʼminlangan fuqarolar uchun xayriya tadbirlarini oʻtkazadi.

2017-yilda Fond Moskva Siti xalqaro biznes markazining Imperia minorasining 58-qavatida kontsert oʻtkazdi va u Ginnesning rekordlar kitobiga dunyodagi „eng yuqori" organ musiqasi konserti sifatida kiritildi. „Mumtoz musiqalar balandlikda" loyihasining konserti 2017-yil 24-avgust kuni 220,25 metr balandlikda boʻlib oʻtdi, deb xabar beradi „TASS" Axborot Agentligi.

2019-yil 25-aprelda Belkanto fondi 6000-yillik yubiley konsertini oʻtkazdi.

Faoliyati
---------

Fond, ayniqsa, organ musiqasi konsertlariga, xorijiy va rossiyalik ijrochilarni taklif qilishga qiziqish bildiradi. Misol uchun, Muqaddas Peter va Pavel kafedral soboridagi tarixiy „Zauer" organi (1898) „Zauer firmasining durdonasi" festivalining yillik mavzusiga aylandi.

Fond organ musiqasini ommalashtirish dasturidan kelib chiqib, Vernadskiy nomidagi Geologiya muzeyi binosida organ oʻrnatdi va organ zalini ochdi.

Konsert tashkilotchilari klassik musiqa uchun tadbirlarga hamrohlik qilishning retro kino bilan loyihalar, „Ohangli polotnolar" siklidagi multimedia proyeksiyalari, qum animatsiyasi, ebru texnikasidan foydalangan holda suv boʻyoqlari, etnik asboblardan foydalanish (qamishsurnay va boshqalar) kabi noodatiy usullarini, janrlarni birlashtirish gʻoyasini ilgari surmoqdalar.

### Festivallar va loyihalari

Har yili oʻtkaziladigan xalqaro festivallar: „Musiqa surgunda" (totalitar tuzum sanʼatkorlariga bagʻishlangan), Bax festivallari „Rojdestvodan Rojdestvogacha", „Rojdestvoga yoʻl" sanʼat festivallari, „Arxangelskoye" muzey-qoʻrgʻoni va Moskvaning boshqa zallarida „Misteria" sanʼat festivallari.

2016-yilda „Ohangli polotnolar" loyihasi yaratildi.

2018-yilda fond tashabbusi bilan „Britaniya madaniyati kunlari" loyihasi yaratildi.

Manbalar
--------

1. ↑  „Благотворительный Фонд «Бельканто»" (ru). *Спарк*.
2. 1 2 3  „Бельканто // О нас" (ru).  belcantofund.com. Qaraldi: 7-iyun 2021-yil.
3. ↑  *Ксения Белозерская*. „Татьяна Ланская о фонде «Бельканто», 50 концертах в год и «внезапном» Рождестве, интервью" (ru). *The White Lake* (16-mart 2017-yil). 11-iyun 2017-yilda asl nusxadan arxivlandi. Qaraldi: 7-iyun 2021-yil.
4. 1 2  *Полина Горбачева*. „Татьяна Ланская: Главное оружие против критики — полный зал, интервью" (ru). *Журнал «Eclectic»* (19-aprel 2017-yil). Qaraldi: 7-iyun 2021-yil.
5. ↑  *Марина Рева*. „Картины Айвазовского «запоют» в Кафедральном соборе Святых Петра и Павла" (ru). *Вечерняя Москва* (25-aprel 2019-yil). Qaraldi: 7-iyun 2021-yil.
6. ↑  „Органный концерт в башне «Империя». Видеотрансляция" (ru). *ИА «ТАСС»* (24-avgust 2017-yil).
7. ↑  *Олеся Фиалко*. „Бельканто фонд почтит уникальный орган фирмы Зауэр" (ru). *Культурно-политический журнал «Э-Вести»* (6-iyul 2017-yil).
8. ↑  *Марина Рева*. „Москвичей познакомят с музыкой Туманного Альбиона" (ru). *Вечерняя Москва* (13-mart 2019-yil). Qaraldi: 7-iyun 2021-yil.

Havolalar
---------

* Официальный сайт